MinuMaja pildid vedelevad mu arvutis juba pikemat aega. Sest see on üritus, kus kõik tulevad kaameraga ja muudkui klõpsivad üksteist. No vahele paar kaadrit kola ja loodust ka ikka. Esimese pildi kolmik pani mind vaikselt itsitama. Kõigil kaamerad kaelas - edevuse värk. See on üritus, kus võib vabalt kaameratega eputada, kes toob vana vene raua välja, kes demob  uhkelt proffikat. Nemad itsitavad aga minu üle, kui ma neid üksteisele lähemale kamandasin ja loomulik olla palusin. 1:1  Teine pilt - Petslase rahulolev naeratus püsis pikalt ja et ta oli nii süvenenud oma kaadri imetlemisele katsetasin spioonivõtet. Teate küll, kaamera kõhul rippumas, väike kallutus ülesse ja umbes täpselt tulistad, sisse vaatamata, no lainurgaga tuleb see võte kindlamalt välja.  Järgmine tulistamise üritus on siis hingedepäeval Londonis. Peaks mingi suurema aktsiooni välja  mõtlema, et lõbusam oleks.